Diari Oficial de la Generalitat Valenciana


Sumari del DOGV 3367, del 06-11-1998 (1998/9490)

RESOLUCIÓ de 28 d'octubre de 1998, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes econòmiques a entitats sense finalitat de lucre per a l'organització d'activitats de renovació pedagògica i de formació del professorat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3367

Data del DOGV
:   06-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9490


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 28 d'octubre de 1998, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes econòmiques a entitats sense finalitat de lucre per a l'organització d'activitats de renovació pedagògica i de formació del professorat. [1998/X9490]
  
Per l'Ordre de 21 de maig de 1998, de la Conselleria de Cultura, Educació i Ciència, Diari Oficial de la Generalitat Valenciana de 6 de juliol de 1998, es convocaren ajudes econòmiques a entitats sense finalitat de lucre per a l'organització d'activitats de renovació pedagògica i de formació del professorat.
  
Complits els tràmits requerits en la convocatòria, una vegada transcorregut el termini d'al·legacions, estudiades i, si procedia, ateses estes, s'han seleccionat les activitats organitzades per entitats sense finalitat de lucre. I segons la delegació feta pel conseller en la base cinquena de la mencionada ordre, resolc:
  
Primer
  
Concedir les ajudes econòmiques a les entitats sense finalitat de lucre per a contribuir al finançament de les activitats de formació del professorat que s'indiquen en l'annex adjunt a esta resolució, per un import de 68.184.239 pessetes.
  
Segon
  
Les obligacions de les entitats beneficiàries són les indicades en les bases vuitena, novena i desena de l'Ordre de 21 de maig de 1998, de la Conselleria de Cultura, Educació i Ciència, Diari Oficial de la Generalitat Valenciana de 6 de juliol de 1998.
  
Segons la base vuitena, la documentació acreditativa justificativa de les activitats haurà de ser presentada en un termini que no excedirà del 16 de novembre de 1998.
  
Tercer
  
Segons estableix la base tretzena de l'Ordre referida, les entitats beneficiàries percebran l'ajuda després de la justificació de la despesa i de la seua aprovació per part de la Direcció General d'Ordenació i Innovació Educativa i Política Lingüística.
  
Quart
  
Contra la present resolució, que esgota la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de la seua publicació, prèvia comunicació a la Conselleria de Cultura Educació i Ciència, conforme a allò que s'ha establit en els articles 110.3 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú i en els articles 57 i 58 de la Llei Reguladora de la Jurisdicció Contenciosa Administrativa.
  
València, 28 d'octubre de 1998.- El director general d'Ordenació i Innovació Educativa i Política Lingüística: Josep Vicent Felip i Monlleó.